CELEX: 62013CN0677
Language: lt
Date: 2013-12-18 00:00:00
Title: Byla C-677/13: 2013 m. gruodžio 18 d. pareikštas ieškinys byloje Europos Komisija prieš Graikijos Respubliką

22.2.2014   
            
            
               LT
            
            
               Europos Sąjungos oficialusis leidinys
            
            
               C 52/30
            
         2013 m. gruodžio 18 d. pareikštas ieškinys byloje Europos Komisija prieš Graikijos Respubliką
   
   (Byla C-677/13)
   2014/C 52/55
   Proceso kalba: graikų
   
      Šalys
   
   
      Ieškovė: Europos Komisija, atstovaujama M. Patakia ir E. Sanfrutos Cano
   
      Atsakovė: Graikijos Respublika
   
      Ieškovės reikalavimai
   
   
               —
            
            
               Pripažinti, kad:
               
                           —
                        
                        
                           nepriėmusi priemonių, reikalingų užtikrinti, kad: a) atliekų tvarkymas Kiato sąvartyne būtų vykdomas nekeliant pavojaus žmonių sveikatai ir nedarant žalos aplinkai, b) minėtame sąvartyne būtų uždraustas atliekų išmetimas, išvertimas arba nekontroliuojamas tvarkymas,
                        
                     
                           —
                        
                        
                           toleravusi šio sąvartyno eksploatavimą neturint patvirtintų aplinkosaugos sąlygų ir galiojančio leidimo, kurie atitiktų išduodant tokį leidimą keliamus reikalavimus ir turinį, ir dėl to neužtikrinusi, kad sąvartyne būtų šalinamos tik apdorotos atliekos, ir nereikalavusi, kad atliekų turėtojas arba šio sąvartyno valdytojas prieš atveždamas arba atvežęs įrodytų, kad šios atliekos gali būti priimtos į sąvartyną pagal leidime nustatytus kriterijus ir kad jos atitinka II priede nurodytus priimtinumo kriterijus,
                        
                     
                           —
                        
                        
                           neužtikrinusi, kad kontrolės ir priežiūros procedūros kiekvienu sąvartyno naudojimo etapu atitiktų minimalius įstatymų reikalavimus,
                        
                     
         
               —
            
            
               Graikijos Respublika neįvykdė įsipareigojimų pagal Direktyvos 2008/98/EB (1) 13, 23 straipsnius, 36 straipsnio 1 dalį, taip pat Direktyvos 99/31/EB (2) dėl atliekų sąvartynų 6 straipsnio a punktą, 8 straipsnį, 9 straipsnio a, b ir c punktus, 11 straipsnio 1 dalies a punktą ir 12 straipsnį.
            
         
               —
            
            
               Priteisti iš Graikijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   
               1.
            
            
               Graikijos valdžios institucijos toliau toleravo Kiato sąvartyno, neturinčio patvirtintų aplinkosaugos reikalavimų ir tinkamo leidimo, veiklą (Direktyvos 2008/98/EB 23 straipsnio, taip pat Direktyvos 99/31/EB 8 straipsnio (visų pirma a punkto) ir 9 straipsnio a, b ir c punktų pažeidimas). Nesant šio leidimo, Graikijos Respublika negali laikytis įsipareigojimų pagal Direktyvos 99/31/EB 6 straipsnio a punktą ir 11 straipsnio 1 dalies a punktą.
            
         
               2.
            
            
               Per 2007 m. spalio 24 d., 2011 m. lapkričio 3 d. ir 2012 m. liepos 31 d. atliktus patikrinimus nustatyta kai kurių didelių problemų, susijusių su netinkama Kiato sąvartyno veikla ir jo perpildymu. Taigi pažeidžiamas Direktyvos 2008/98/EB 13 straipsnis ir 36 straipsnio 1 dalis ir Direktyvos 99/31/EB 8, 9 ir 12 straipsniai.
            
         
      (1)  OL L 312, 2008 11 22, p. 3.
   
      (2)  OL L 182, 1999 7 16, p. 1; 2004 m. specialusis leidimas lietuvių k., 15 sk., 4 t., p. 228.